تيليطوبيز

تيليطوبيز (ب نّݣليزية: Teletubbies) مسلسل د التلفازة بريطاني ديال دّراري صّغار من 365 حلقة (كل حلقة فيها تقريبا 25 دقيقة) داروه آن وود و أندرو دافنپورت و نتجاتو شركة نݣليزية سميتها راݣدول.

هاد لمسلسل كان داز بين 31 مارس 1997 و 5 يناير 2001 ف لبي بي سي. ف لمغريب كانت دوزاتو دوزيم ف نفس لفترة.

 لفيكرة د لمسلسل 
هاد لمسلسل موجه ل لوليدات صّغار بزاف (بين عاماين و 6 سنين) كايدور ف واحد لعالم خيالي لّي فيه 4 ديال شّخصيات: تينكي وينكي، ديپسي، لالا و پو. هاد شّخصيات عندهوم شّكل ديال نونوسات ملونين و كايدويو و كايتصرفو بحال وليدات صغار، عندهوم واحد تّلفزة ف لكريشة ديالهوم لّي كايدوزو فيها فيديوهات برامج قصار كايعلمو فيهوم لوليدات شي حوايج من لحياة ليومية بحال لألعاب و رّياضة.

هاد شّخصيات (لّي هوما تّيليطوبيز) عايشين ف واحد لأرض سميتها تيليطوبيلاند Télétubbyland و ساكنين ف واحد دّار شكلها غريب فيها واحد لقبّة كبيرة على شّكل ديال لبني د لخيال لعيلمي. دارهوم دايرين بيها كديات عامرين ب لورد و رّبيع و لخضورة و فيهوم عايشين قنيات و شي شكال ديال نوار كايدويو.

 مصادر 


تصنيف:برنامج ديال دّراري صّغار
تصنيف:مقالات فيها مصدر و علاين 3000 بايت
تصنيف:مقالات د مسابقة ويكيپيديا ب الداريجة غشت 2024